open-index/open-wikipedia-markdown huggingface dataset:
காட்டுமிளகு

**காட்டுமிளகு**, *கிச்சிலிக்கரணை*, * மிளகரணை*, அல்லது *முளகரணை* (*Toddalia*)என்று அழைக்கப்படும் இத்தாவரம் ஒரு பூக்கும் தாவரம் ஆகும். இத்தாவரம், பேரினம் ஆகும். இதன் ஆங்கில பெயர் *ஆரஞ்ச் கிலம்பர்* (*orange climber*) ஆகும். இத்தாவரத்தின் பூர்வீகம் ஆப்பிரிக்கா மற்றும் ஆசியப்பகுதி என்று அறியப்படுகிறது. இவை தென் ஆப்பிரிக்கா, வென்டா மொழி பேசும் பகுதிகளிலும்,  கென்யா போன்ற நாடுகளில் காணப்படுகிறது. ஆரஞ்ச் பழகையைச் சார்ந்த ரோடாசிஸ் (Rutaceae) என்ற குடும்பத்தைச் சார்ந்தது.

## மேற்கோள்கள்

## மேலும் பார்க்க

பகுப்பு:பூக்கும் தாவரங்கள்
புளிச்சக் காய்

**புளிச்சக் காய்**, **மாங்காய் நாரி**, **அம்பிறம்** அல்லது **காட்டு மா** (அறிவியல் பெயர் : *Spondias*) என்பது முந்திரி வகையைச் சேர்ந்த அனாசர்டிஅ (Anacardiaceae) என்ற குடும்பத்தைச் சார்ந்த தாவரம் ஆகும். பேரின வகையைச் சார்ந்த இத்தாவரம் வெப்ப சூழலியல் பகுதில் 17 வகைகள் காணப்பட்டாலும் ஆசிய வெப்ப மண்டல பகுதில் மட்டும் 10 வகை காணப்படுகிறது.

## மேற்கோள்கள்

## மேலும் பார்க்க

*Flora of China: list of ''Spondias'' species in China

பகுப்பு:தாவரப் பேரினங்கள்
பகுப்பு:பூக்கும் தாவரங்கள்
செந்தணக்கு

**செந்தணக்கு** (*Sterculia urens*) மால்வேசியேஎன்ற குடும்பத்தைச் சார்ந்த இந்த தாவரம் வெளிர் நிற தண்டுடன் பெரிய மரமுமில்லாமல் சிறிய செடியுமில்லாமல் வளரக்கூடிய மரம் ஆகும்.  இதன் மேல் காணப்படும் உணர் முடிச்சுகளைக் கொண்டும், பூக்களைக்கொண்டும், இதன் தாவரவியல் பெயர் நிர்ணயிக்கப்பட்டுள்ளது. இதன் வறுத்த விதைகள் மூலிகைப் பொருளாகப் பயன்படுத்தப்படுகிறது.

## மேற்கோள்கள்

பகுப்பு:பூக்கும் தாவரங்கள்
பகுப்பு:மரங்கள்
பகுப்பு:தமிழ்நாட்டின் தாவரங்கள்
ஆத்து அரசு

**ஆற்றுப் பூவரசு** (*Trewia nudiflora*) என்ற இந்த தாவரம் வெப்ப மண்டல ஆப்பிரிக்காக் காட்டுப் பகுதியில் அதிகமாகக் காணப்படுகிறது. மேலும் இந்தியத் துணைக்கண்டப்பகுதி, கிழக்கு ஆசியா, தென் கிழக்கு ஆசியா, பசிபிக் தீவுகள், மற்றும் ஆஸ்திரேலியா பகுதியிலும் காணப்படுகிறது. இத்தாவரம் ஆமணக்குக் குடும்பத்தைச் சார்ந்த தாவரம் ஆகும்.

## மேற்கோள்கள்

பகுப்பு:பூக்கும் தாவரங்கள்
கேப் மே, நியூ செர்சி

**﻿கேப் மே** ( Cape May ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கேப் மே கவுன்டியில் அமைந்துள்ள ஒரு நகரம் ஆகும்.

## பரப்பளவு
2010இன் மதிப்பீட்டின் அடிப்படையில் இது 2.74 சதுர கிலோ மீற்றர் பரப்பளவைக் கொண்டுள்ளது. இதில் 2.40 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.34 சதுர கிலோ மீற்றர் பிரதேசம் நீரினால் சூழப்பட்டுள்ளது.

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 3,607 ஆகும். ﻿கேப் மே பிரதேசத்தின் மக்கள் தொகை அடர்த்தி ஒரு கிலோ மீற்றருக்கு  1,500.6 குடிமக்கள் ஆகும். 

## மேற்கோள்கள்

பகுப்பு:கேப் மே மாவட்ட நகரங்கள்
பட்டௌதி அரண்மனை

**பட்டௌதி அரண்மனை**, பட்டௌதி நவாப் அரசர்களின் அரண்மனை ஆகும். இதை இப்ராஹிம் கோத்தி என்றும் அழைக்கின்றனர்.

பட்டௌதியின் எட்டாவது நவாபான இப்திகார் அலி கான் 1910–1952 காலத்தில் ஆட்சி செய்தார். இவரின் கோரிக்கைக்கு ஏற்ப இந்த அரண்மனை கட்டப்பட்டது. இதை ராபர்ட் தோர் ரசல் என்பவரின் தலைமையில், கார் மோட் வான் ஹெய்ன்ஸ் என்ற உதவியாளரின் உதவியுடன் கட்டி முடிக்கப்பட்டது. 
பல இந்தித் திரைப்படங்களில் இந்த கட்டிடம் காட்டப்பட்டிருக்கிறது

இந்த அரண்மனை நீம்ரானா விடுதி என்ற பெயரில் இருந்தது.

## மேற்கோள்கள்

பகுப்பு:இந்தியாவில் உள்ள அரண்மனைகள்
பகுப்பு:குர்கான் மாவட்டம்
பகுப்பு:அரியானாவில் உள்ள கட்டிடங்கள்
பகுப்பு:அரியானாவின் வரலாறு
பகுப்பு:இந்திய பாரம்பரிய விடுதிகள்
மார்க்கண்டேஸ்வரர்

**மார்க்கண்டேஸ்வரர்** என்ற பெயர் சிவபெருமானை குறிக்கிறது. மார்க்கண்டேயருக்கு அருளியதால் சிவனுக்கு இப்பெயர் ஏற்பட்டது. மார்க்கண்டேஸ்வரர் கோயில், இந்திய மாநிலமான அரியானாவின் குருச்சேத்திர மாவட்டத்தில் உள்ள ஷாபாத் மார்க்கண்டா என்ற நகரத்தில் உள்ளது. இந்த கோயில் மார்க்கண்டா ஆற்றங்கரைக்கு அருகில் உள்ளது. 
மார்க்கண்டேயனை எமனிடம் இருந்து சிவபெருமான் காப்பாற்றியதை கோயில் சுவர்களில் உள்ள படங்களின் மூலம் அறிந்து கொள்ளலாம்.

## புராண வரலாறு

சிவபக்த தம்பதியரின் பக்திக்கு இணங்கி, மார்க்கண்டேயன் என்ற ஞானக் குழந்தையை வழங்கினார் சிவபெருமான். இந்தக் குழந்தை பதினாறு வயதில் இறக்கும் என்று தம்பதியினருக்கு தெரிவிக்கப்பட்டது. மார்க்கண்டேயன் தொடர்ந்து சிவபெருமானை வணங்கி வந்தான். தன் பதினாறாவது வயதை நெருங்கிய போது, மார்க்கண்டேயனின் உயிரை எடுக்க எமன் வந்தான். சிவலிங்கத்தை வழிபட்டான் மார்க்கண்டேயன். மார்க்கண்டேயனை நோக்கி வீசிய பாசக்கயிறு, சிவலிங்கத்தில் விழுந்தது. சிவபெருமான் தோன்றி எமனை தடுத்து, மார்க்கண்டேயனை காப்பாற்றினார். மார்க்கண்டேயனுக்கு நீண்ட ஆயுளை வழங்கினார்.

## சான்றுகள்

பகுப்பு:அரியானாவிலுள்ள இந்துக் கோயில்கள்
பகுப்பு:சிவன் கோயில்கள்
பகுப்பு:குருச்சேத்திர மாவட்டம்
1,4–இருபுரோமோபென்சீன்

**1,4 – இருபுரோமோபென்சீன்** (1,4-Dibromobenzene)என்பது C6H4Br2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் பாரா- இருபுரோமோபென்சீன் என்றும் 1,4 டைபுரோமோபென்சீன் என்றும் அழைக்கப்படுகிறது. அறை வெப்பநிலையில் 1,4 இருபுரோமோபென்சீன் திண்ம நிலையில் காணப்படுகிறது. இச்சேர்மத்தின் மைய பென்சீன் வளையத்தில் பதிலியாக இரண்டு புரோமின் அணுக்கள் இடம்பெற்றுள்ளன. 1,4 – இருபுரோமோபென்சீனின் உருகுநிலை 83.37 பாகை செல்சியசு ஆகும். மற்றும் இதனுடைய கொதிநிலை 220.40 பாகை செல்சியசு ஆகும். நடைமுறையில் இது தண்ணீரில் கரைவதில்லை ஆனால் பென்சீன் குளோரோஃபார்ம் ஆகியனவற்றில் கரைகிறது. ஈதரில் நன்கு கரைகிறது. (மெர்க் அட்டவணை 14 ஆம் பதிப்பு)

## மேற்கோள்கள்

பகுப்பு:கரிம ஆலைடுகள்
பகுப்பு:புரோமோ அரீன்கள்
ஜோதிசர்

**ஜோதிசர்** என்னும் நகரம், இந்திய மாநிலமான அரியானாவின் குருச்சேத்திர மாவட்டத்தில் உள்ளது. இது குருச்சேத்திரம்-பெஹோவா சாலையை ஒட்டி அமைந்துள்ளது. இந்த நகரத்தில் அர்ஜுனனுக்கு கிருஷ்ணன் பகவத் கீதையை உரைத்ததாக நம்பப்படுகிறது.

குருச்சேத்திரத்தில் உள்ள புனித தலங்களில் இதுவும் ஒன்று.

## சான்றுகள்

## இணைப்புகள்

## மேற்கோள்கள்

பகுப்பு:குருச்சேத்திர மாவட்டம்
பகுப்பு:மகாபாரதம்
பகுப்பு:அரியானாவிலுள்ள இந்துக் கோயில்கள்
அம்பாலா மாவட்டம்

**அம்பாலா மாவட்டம்**, இந்திய மாநிலமான அரியானாவின் மாவட்டங்களில் ஒன்று. இதன் தலைமையகம் அம்பாலாவில் உள்ளது.

## அரசியல்
இந்த மாவட்டம் நாராயண்கட், முலானா, அம்பாலா நகரம், அம்பாலா பாளையம் ஆகிய சட்டமன்றத் தொகுதிகளாகப் பிரிக்கப்பட்டுள்ளது. ஒவ்வொரு தொகுதியில் இருந்தும் தலா ஒருவர் என்ற முறையில் மாநில சட்டமன்றத்துக்காக நான்கு சட்டமன்ற உறுப்பினர்கள் தேர்ந்தெடுக்கப்படுகின்றனர். இந்த மாவட்டம் அம்பாலா மக்களவைத் தொகுதிக்கு உட்பட்டது.

## நகரங்கள்
*அம்பாலா
*பாபியால்
*நாராயண்கட்

## மேற்கோள்கள்

## இணைப்புகள்
*அம்பாலா மாவட்ட அரசின் தளம் 

பகுப்பு:அம்பாலா மாவட்டம்
பகுப்பு:அரியானாவின் மாவட்டங்கள்
பாத்கல் வாயில்

**பாத்கல் வாயில்** *(Bhadkal Gate)* என்பது இந்தியாவின்  மகாராட்டிர மாநிலத்தில் அமைந்துள்ள ஒரு கட்டிட அமைப்பு ஆகும். நகரில் அமைந்துள்ள மிகப்பெரிய நுழைவு வாயிலாக இவ்வாயில் சிறப்பு பெற்றுள்ளது. 1612 ஆம் ஆண்டில் மொகலாயர்களுக்கு  எதிராக பெற்ற வெற்றியின் நினைவாக அகமத் நகரின் முர்டாசா நிசாம் சா பேரரசைச் சார்ந்த வசீர் மாலிக் அம்பாரால் இந்நுழைவு வாயில் கட்டப்பட்டது. இதை வெற்றி நுழைவாயில் என்றும் அழைக்கின்றனர்.

இந்தியத் தொல்லியல் ஆய்வகம், இந்நினைவுச் சின்னத்தை மகாராட்டிர மாநிலத்தின் பாதுகாக்கப்பட்ட நினைவுச் சின்னங்கள் என்ற பட்டியலின் கீழ்  பட்டியலிட்டுள்ளது.

## மேற்கோள்கள்

## புற இணைப்புகள்

பகுப்பு:சத்திரபதி சம்பாஜிநகர் மாவட்டம்
பகுப்பு:போர் நினைவுச் சின்னங்கள்
பரீதாபாத் மாவட்டம்

**பரீதாபாத் மாவட்டம்**, இந்திய மாநிலமான அரியானாவின் மாவட்டங்களில் ஒன்று. இதன் தலைமையகம் பரீதாபாத்தில் உள்ளது.

## அரசியல்
இந்த மாவட்டம் ஹத்தீன், ஹோடல், பல்வல், பிருத்லா, ஃபரிதாபாத் என்.ஐ.டி, பட்கல், பல்லப்கட், பரீதாபாத், திகாவுன் ஆகிய சட்டமன்றத் தொகுதிகளாகப் பிரிக்கப்பட்டுள்ளது. ஒவ்வொரு தொகுதியில் இருந்தும் தலா ஒருவர் என்ற முறையில் மாநில சட்டமன்றத்துக்காக ஒன்பது சட்டமன்ற உறுப்பினர்கள் தேர்ந்தெடுக்கப்படுகின்றனர். இந்த மாவட்டம் பரிதாபாத் மக்களவைத் தொகுதிக்கு உட்பட்டது.

## போக்குவரத்து

## சான்றுகள்

## இணைப்புகள்
* பரீதாபாத் மாவட்ட அரசின் தளம்
*Map of Faridabad district 

பகுப்பு:அரியானாவின் மாவட்டங்கள்
பகுப்பு:பரிதாபாது மாவட்டம்
குர்கான் மாவட்டம்

**குர்கான் மாவட்டம் அல்லது குருகிராம் மாவட்டம்**, இந்திய மாநிலமான அரியானாவின் 23 மாவட்டங்களில் ஒன்று. இதன் தலைமையகம் குர்கானில் உள்ளது. இம்மாவட்டப் பகுதிகள் தில்லி தேசியத் தலைநகர் வலையப் பகுதியில் உள்ளது. இதன் தலைமையிடாமான குருகிராம் நகரம், புது தில்லிக்கு வடமேற்கே 30.8 கிலோமீட்டர் தொலைவிலும்; சண்டிகருக்கு தெற்கே 287 கிலோமீட்டர் தொலைவிலும் உள்ளது.
## மாவட்ட நிர்வாகம்
குருகிராம் மாவட்டம் குருகிராம், சோக்னா, பட்டோடி, பரூக்நகர் & மானேசர் என 5 வருவாய் வட்டங்களையும், குருகிராம், சோக்னா, பரூக்நகர் & பட்டோடி எனும் 4 ஊராட்சி ஒன்றியங்களையும், குருகிராம் மற்றும் மானேசர் எனும் 2 மாநகராட்சிகளையும், சோக்னா &  பட்டோடி-மண்டி எனும் 2 நகராட்சிகளையும், பரூக்நகர் எனும் ஒரு பேரூராட்சியும் கொண்டுள்ளது. 
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 326,428 குடியிருப்புகள்  கொண்ட  குருகிராம் மாவட்டத்தின்  மக்கள் தொகை 1,514,432  ஆகும். அதில் 816,690 ஆண்கள் மற்றும் 697,742 பெண்கள் உள்ளனர்.  மக்கள் தொகையில் 6 வயதிற்குட்பட்ட குழந்தைகள் 13% வீதம் உள்ளனர்.  பாலின விகிதம் 1000 ஆண்களுக்கு 854 பெண்கள் வீதம் உள்ளனர். சராசரி எழுத்தறிவு 86.8% ஆக  உள்ளது. பட்டியல் சமூகத்தவர்கள் மற்றும் பட்டியல் பழங்குடிகள் முறையே 197,937 மற்றும் 0% ஆக உள்ளனர். இந்து சமயத்தினர் 93.03%, இசுலாமியர் 4.68%, சமணர்கள்  0.49%, பௌத்தர்கள் , கிறித்தவர்கள் 0.64%, சீக்கியர்கள் 1%  மற்றும் பிற சமயத்தினர்  0.17% வீதம்  உள்ளனர்
## அரசியல்
இந்த மாவட்டம் பட்டௌதி, பாதுஷாபூர், குர்கான், சோஹ்னா, நுஹ், பிரோசாபூர் ஜிர்கா, புனஹானா ஆகிய சட்டமன்றத் தொகுதிகளாகப் பிரிக்கப்பட்டுள்ளது. ஒவ்வொரு தொகுதியில் இருந்தும் தலா ஒருவர் என்ற முறையில் மாநில சட்டமன்றத்துக்காக ஏழு சட்டமன்ற உறுப்பினர்கள் தேர்ந்தெடுக்கப்படுகின்றனர். இந்த மாவட்டம் குர்கான் மக்களவைத் தொகுதிக்கு உட்பட்டது.

## போக்குவரத்து
தேசிய நெடுஞ்சாலை எண்கள் NH 48, NH 148A, NH 248A மற்றும் NH 919 இம்மாவட்டத்தின் வழியாகச் செல்கிறது.
## சான்றுகள்

## இணைப்புகள்
*  குர்கான் மாவட்ட அரசின் தளம் 

பகுப்பு:குர்கான் மாவட்டம்
பகுப்பு:அரியானாவின் மாவட்டங்கள்
பாலிங்

**பாலிங்** (மலாய்: *Baling*; ஆங்கிலம்: *Baling*; சீனம்: 华玲县) என்பது மலேசியா, கெடா, பாலிங் மாவட்டத்தில் உள்ள ஒரு நகரம். தாய்லாந்து நாட்டின் தெற்கே இருக்கும் பெத்தோங் நகருக்கு மிக அருகில் இந்தப் பாலிங் நகரம் அமைந்து உள்ளது. சுங்கை பட்டாணி நகரில் இருந்து 56 கி.மீ. வடக்கே உள்ளது.

கெடா மாநிலத்தில் 12 மாவட்டங்கள் உள்ளன. அந்த மாவட்டங்களில் ஒரு மாவட்டத்தின் பெயர் பாலிங் மாவட்டம். அந்த மாவட்டத்தில் தான் பாலிங் நகரம் அமைந்து உள்ளது.

## பொது

மலேசிய வரலாற்றில் சிறப்பு பெற்ற நகரங்களில் பாலிங் நகரமும் ஒன்றாகும். 1948 ஆம் ஆண்டில் இருந்து 1960 ஆம் ஆண்டு வரை, மலாயா கம்னியூஸ்டுப் போராளிகளுக்கு எதிராகப் பாலிங் மாவட்டத்தில் அவசரகாலப் பிரகடனம் செய்யப் பட்டது. 

மலாயா வரலாற்றில் புகழ்பெற்ற பாலிங் பேச்சுவார்த்தை இங்குதான் நடைபெற்றது. மலாயா கம்னியூஸ்டு கட்சிக்கும் மலாயா அரசாங்கத்திற்கும் இடையே அந்தப் பேச்சுவார்த்தை நடந்தது.

## பாலிங் பேச்சு

பாலிங் பேச்சு அல்லது பாலிங் பேச்சுவார்த்தை (மலாய்: *Rundingan Damai Baling*; ஆங்கிலம்: *Baling Talks*) எனும் பேச்சுவார்த்தை பாலிங் நகரத்தில், 1955 டிசம்பர் மாதம் 28 - 29-ஆம் தேதிகளில், மலாயா கம்யூனிஸ்டு கட்சிக்கும் (*Communist Party of Malaya* - **CPM**); மலாயா அரசாங்கத்திற்கும் இடையே நடந்த அமைதிப் பேச்சு வார்த்தையாகும். பாலிங் அரசாங்க ஆங்கிலப் பள்ளியில் (*Government English School*) நடைபெற்றது.

மலாயா அவசரகால நிலைமையைத் தீர்க்கும் முயற்சியாக இந்தப் பேச்சுவார்த்தை நடைபெற்றது. இந்தப் பேச்சுவார்த்தையில் மலாயா அரசாங்கத்தைப் பிரதிநிதித்து துங்கு அப்துல் ரகுமான் (*Tunku Abdul Rahman*), டத்தோ சர் டான் செங் லோக் (*Dato Sir Tan Cheng Lock*), சிங்கப்பூர் முதலமைச்சர் டேவிட் மார்சல் (*David Marshall*) ஆகியோர் கலந்து கொண்டனர்.

### மலாயா கம்யூனிஸ்டு கட்சி

மலாயா கம்யூனிஸ்டு கட்சியின் சார்பில் சின் பெங் (*Chin Peng*); அந்தக் கட்சியின் தலைமைச் செயலாளர் ரசீட் மைடின்; மத்திய பிரசார அமைப்பின் தலைவர் சென் தியென் கலந்து கொண்டனர்.

ஒரு சுமுகமான முடிவு காண்பதே அந்த பாலிங் பேச்சுவார்த்தையின் முக்கிய இலக்கு. ஆனால், சின் பெங் முன்வைத்தக் கோரிக்கைளை மலாயா அரசாங்கத் தரப்பினர் ஏற்றுக் கொள்ள மறுத்தனர். 

அதே சமயத்தில் சரணடைதல் விதிமுறைகளை மலாயா கம்யூனிஸ்டு கட்சியினர் ஏற்றுக் கொள்ள மறுத்தனர். அதனால் பேச்சுவார்த்தைகள் தோல்வியில் முடிந்தன.

## காட்சியகம்

File:Kampung Pantai Pulai, 09100 Baling, Kedah, Malaysia - panoramio.jpg|பாலிங் மலை அடிவாரத்தில் நெல் வயல்கள்

## மேற்கோள்

## மேலும் காண்க

* பாலிங்
* பாலிங் மாவட்டம்
* பாலிங் (மக்களவை தொகுதி)
* பாலிங் பேச்சு

## வெளி இணைப்புகள்
* http://www.mdbaling.gov.my/panduan-ke-baling 

பகுப்பு:மலேசிய நகரங்கள்
பகுப்பு:கெடா
மினிகாய் தீவு கலங்கரை விளக்கு

**மினிகாய் தீவு கலங்கரை விளக்கு** என்பது இந்தியத் தீவான மினிக்காய் தீவின் தென்முனையில் உள்ளது. இது பிரித்தானியர் இந்தியாவை ஆண்ட போது கட்டப்பட்டது. இது 49.5 மீட்டர் உயரமுள்ளது. இதன் விளக்கொளி 40 நாட்டிகல் மைல் தொலைவிற்கு தெரியும். இது செங்கற்களைக் கொண்டு கட்டப்பட்டது. இதன் மீது விளக்கு உள்ளது.

இந்த பகுதியில் பிரித்தானியரும், தீவின் வடக்குப் பகுதியில் உள்ளூர் மக்களும் வசித்து வந்தனர். இங்குள்ள விளக்கு 15 வினாடிகளுக்கு ஒரு முறை மின்னும். இந்த தீவு இந்திய அரசின் கட்டுப்பாட்டில் உள்ளது.
2008ஆம் ஆண்டில் தீவின் வடக்குப் பகுதியில் மற்றொரு கலங்கரை விளக்கம் கட்டப்பட்டது.

## சான்றுகள்

## இணைப்புகள்
* மினிகாய் தீவு கலங்கரை விளக்கத்தை பற்றி - கலங்கரை விளக்குகளுக்கான இந்திய இயக்ககத் தளம்

பகுப்பு:இந்தியாவில் உள்ள கலங்கரை விளக்கங்கள்
பகுப்பு:இலட்சத்தீவுகள்
அமினி

**அமினி** என்பது இந்திய ஒன்றியப் பகுதியான லட்சத்தீவு கூட்டத்தில் உள்ள ஒரு தீவு. இது கேரள நகரமான கொச்சியில் இருந்து 407 கி.மீ தொலைவில் உள்ளது. இதன் தெற்கில் கவரத்தியும், வடக்கில் கட்மத்தும் அமைந்துள்ளன. இந்த தீவு 3 கி.மீ நீளமும், 1.5 கி.மீ அகமும் கொண்டது. 1.5 சதுர கி.மீ பரப்பளவிலுள்ள கடல்நீர் ஏரி அமைந்துள்ளது.

## பெயர்க்காரணம்
அமின் என்ற அரபு மொழிச் சொல்லுக்கு பரந்து விரிந்திருத்தல் என்று பொருள்.

## அரசியல்
இந்த தீவு லட்சத்தீவு மக்களவைத் தொகுதிக்கு உட்பட்டது.

## சான்றுகள்

பகுப்பு:இலட்சத்தீவுகள்
லட்சத்தீவு மக்களவைத் தொகுதி

**லட்சத்தீவு மக்களவைத் தொகுதி** என்பது இந்திய மக்களவைக்கான தொகுதியாகும்.

## எல்லை
*லட்சத்தீவு ஒன்றியப் பகுதி முழுவதும்

## உறுப்பினர்
*2009 முதல் : முஹம்மது ஹம்துல்லா சயீத் (இந்திய தேசிய காங்கிரசு)
*2014 முதல் : முகமது பைசல் (தேசியவாத காங்கிரசு கட்சி)
*2019 முதல் : முகமது பைசல் (தேசியவாத காங்கிரசு கட்சி)
*2024 முதல் : முஹம்மது ஹம்துல்லா சயீத் (இந்திய தேசிய காங்கிரசு)

## சான்றுகள்

பகுப்பு:இந்திய மக்களவைத் தொகுதிகள்
பகுப்பு:இலட்சத்தீவுகள்
ஆந்தரோத்

**ஆந்தரோத்** என்பது இந்திய ஒன்றியப் பகுதியான லட்சத்தீவுக்கு உட்பட்ட தீவாகும். இது கேரளத்தின் கொச்சி நகரத்தில் இருந்து 293 கி.மீ தொலைவிலும், கவரத்தியில் இருந்து 119 கி.மீ தொலைவிலும் அமைந்துள்ளது. இந்த தீவு 4.66 கி.மீ நீளத்திலும், 1.43 கி.மீ அகலத்திலும் அமைந்துள்ளது. இங்குள்ள மக்களில் பெரும்பாலானோர் இசுலாம் மதத்தை பின்பற்றுகின்றனர்.

## தொழிலும் பொருளாதாரமும்
இங்குள்ள நிலப்பகுதியில் தென்னங்கன்றுகள் நடப்படுகின்றன. இங்கு கயிறு, கொப்பரை உள்ளிட்டவை முக்கிய வியாபாரப் பொருட்கள். இங்குள்ள மக்கள் மீன்பிடிக்கின்றனர்.

## போக்குவரத்து
இங்கு மிதிவண்டி, பைக், ஆட்டோ ரிக்சா உள்ளிட்ட வாகனங்களில் மக்கள் பயணிக்கின்றனர்.

## மேற்கோள்கள்

பகுப்பு:இந்தியத் தீவுகள்

பகுப்பு:இலட்சத்தீவுகள்
காக்கிநாடா வருவாய் கோட்டம்

**காக்கிநாடா வருவாய் கோட்டம்** *(Kakinada revenue division)* என்பது இந்தியாவின் ஆந்திரப் பிரதேச மாநிலத்தில் இருக்கும் காக்கிநாடா மாவட்டத்தில்  உள்ள ஒரு நிர்வாகப் பிரிவாகும். மாவட்டத்தில் உள்ள மூன்று வருவாய்க் கோட்டங்களில் இதுவும் ஒன்றாகும். இக்கோட்ட நிர்வாகத்தின் கீழ் 8 மண்டலங்கள் உள்ளன.  காக்கிநாடா நகரம்  இக்கோட்டத்தின்  தலைமையகமாகச் செயல்படுகிறது . 

## மண்டலங்கள்

கொல்லபுரொலு, காக்கிநாடா (கிராமப்புறம்), காக்கிநாடா (நகர்ப்புறம்), கரப்பா. கொத்தபல்லி, பித்தாபுரம், சமல்கோட்டா, தாள்ளாரேவு முதலியன இக்கோட்டத்திலுள்ள மண்டலங்களாகும்.

## மேற்கோள்கள்

பகுப்பு:காக்கிநாடா மாவட்டம்
ஆம்பலாப்பட்டு

**ஆம்பலாப்பட்டு** (Ambalapattu)  இந்தியாவின், தமிழ்நாடு, மாநிலத்தில் அமைந்துள்ள தஞ்சாவூர் மாவட்டத்தில் ஒரத்தநாடு வட்டத்தில் இரண்டு ஊராட்சிகளை உள்ளடக்கிய கிராமம். பட்டுக்கோட்டை - தஞ்சாவூர் சாலையில் பட்டுக்கோட்டையிலிருந்து 8 கிலோமீட்டர் தொலைவிலும், ஒரத்தநாட்டில் இருந்து 12 கிலோமீட்டர் தொலைவிலும் அமைந்துள்ளது.

இக்கிராமமானது விவசாயத்தை அடிப்படை தொழிலாகக் கொண்ட கிராமமாகும்.

இக்கிராமத்தில் ஒரு மேல்நிலைப் பள்ளியும், இரண்டு நடுநிலை பள்ளியும் மற்றும் ஐந்து தொடக்கப் பள்ளியும் உள்ளது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
கல்பேனி

**கல்பேனி**, இந்திய ஒன்றியப் பகுதியான இலட்சத்தீவுக்கு உட்பட்ட தீவாகும். இது கேரள நகரமான கொச்சியில் இருந்து 287 கி.மீ தொலைவில் அமைந்துள்ளது. 
லட்சத்தீவுக் கூட்டத்தில் உள்ள தீவுகளிலேயே அதிக பெண்கள் கல்வியறிவு பெற்றுள்ள தீவு இதுதான்.

## சுற்றுலாத் தலங்கள்
* கூமயில் கடற்கரை
* டிப் கடற்கரை
* மொய்தீன் மசுதி
* கலங்கரை விளக்கம்
* அகத்தியாட்டி பாறை

## போக்குவரத்து
இங்கு மிதிவண்டி, வேன், பைக், ஆட்டோ ரிக்சா உள்ளிட்ட வாகனங்களில் மக்கள் பயணிக்கின்றனர்.

## கல்வி
இங்கு தொடக்கப்பள்ளி, உயர்நிலைப்பள்ளி, மேல்நிலைப்பள்ளி ஆகியவை உண்டு.

## படக்காட்சியகம்

File:Kalpeni_Light_House.jpg|கலங்கரை விளக்கம்
File:Kalpeni-Panoramic-View-From-Lighthouse.jpg|கல்பேனி கலங்கரை விக்கம்
File:Moideen_Mosque_Kalpeni_Panoramic_View.jpg|மொய்தீன் மசூதி
File:Agatthiyatti_Stone.jpg|அகத்தியாட்டி பாறை
File:Sunset_at_Kalpeni.jpg|கல்பேனியில் சூரிய அஸ்தமனத்தின் போது எடுக்கப்பட்ட படம்


## இணைப்புகள்
*  லட்சத்தீவு ஒன்றிய அரசின் தளத்தில் கல்பேனியை பற்றிய விவரங்கள்

## சான்றுகள்

பகுப்பு:இலட்சத்தீவுகள்
கடமத்

**கடமத் தீவு** (), இந்திய ஒன்றியப் பகுதியான இலட்சத்தீவுக்கு உட்பட்ட தீவாகும். இது அமினிதிவி தீவுக்கூட்டத்தில் உள்ள தீவு.

இந்த ஊரில் மக்கள் வாழ்கின்றனர். 
இந்த தீவின் வடமேற்கில் 67 கி.மீ தொலைவில் கவரத்தி உள்ளது. இந்த தீவுக்கு வெகு அருகில் அமினி தீவு உள்ளது. இங்கிருந்து கேரள நகரமான கொச்சி 407 கி.மீ தொலைவில் உள்ளது. அகத்தி தீவில் விமான நிலையம் அமைந்துள்ளது. அங்கிருந்து கொச்சிக்கு விமானங்கள் இயக்கப்படுகின்றன.

## சுற்றுலா
இந்த தீவுக்கு சுற்றுலாப் பயணிகள் வருகின்றனர். இங்கு இசுகூபா மூழ்கல் வசதி உண்டு. இங்கு 50 பேர் தங்கும் வசதி கொண்ட விடுதியும் உண்டு.

## சான்றுகள்

## இணைப்புகள்

பகுப்பு:இலட்சத்தீவுகள்
பகுப்பு:இந்தியத் தீவுகள்
புனித பவுல் தேவாலயம், தியூ

**புனித பவுல் தேவாலயம்**, இந்திய ஒன்றியப் பகுதியான தமனும் தியூவும் பகுதிக்கு உட்பட்ட தியூவில் அமைந்துள்ளது. இது முற்காலத்தில் போர்த்துகல் நாட்டவரின் ஆதிக்கத்தில் இருந்தது. இந்த தேவாலயத்துக்கு கிறித்தவப் புனிதரான பவுலின் பெயர் இடப்பட்டுள்ளது. இது பரோக் கட்டிடக்கலைக்கு எடுத்துக்காட்டாகத் திகழ்கிறது.

இந்த தேவாலயம் காம்பத் வளைகுடாவை ஒட்டி அமைந்துள்ளது. இந்த தேவாலயத்தை கட்டத் தொடங்கிய ஆண்டு கி.பி 1601 என்று கருதப்படுகிறது. இந்த தேவாலயத்தின் கட்டிடக்கலை கோவாவில் உள்ள குழந்தை இயேசு பெருங்கோவிலின் கட்டிடக்கலையை ஒத்தது.

## சான்றுகள்

## இணைப்புகள்

பகுப்பு:இந்தியக் கிறித்தவக் கோவில்கள்
பகுப்பு:தமன் தியூ
தியூ

**தியூ**, இந்தியாவின் தமனும் தியூவும் ஒன்றியப் பகுதியில் உள்ள நகரம்.

## சுற்றுலா
இங்கு புனித பவுல் தேவாலயம் அமைந்துள்ளது.

## அரசியல்
இந்த நகரம் தமன் தியூ மக்களவைத் தொகுதிக்கு உட்பட்டது.

## மொழிகள்
இங்கு வாழும் மக்கள் குஜராத்தி, போர்த்துக்கேய மொழி, ஆங்கிலம், இந்தி ஆகிய மொழிகளில் பேசுகின்றனர்.

## சான்றுகள்

## இணைப்புகள்

பகுப்பு:தியூ மாவட்டம்
பகுப்பு:தமன் தியூ
லாலுபாய் பட்டேல்

**லாலுபாய் பாபுபாய் பட்டேல்**, (*Lalubhai Babubhai Patel*, பிறப்பு: 31 ஆகத்து 1955) இந்திய அரசியல்வாதி ஆவார். இவர் பாரதிய ஜனதா கட்சியில் உறுப்பினராக உள்ளார். அந்தக் கட்சியின் வேட்பாளராக 2009ஆம் ஆண்டு பொதுத் தேர்தலில் போட்டியிட்டு, தமன் தியூ மக்களவைத் தொகுதிக்கான  மக்களவை உறுப்பினராகத் தேர்ந்தெடுக்கப்பட்டார். பதினைந்தாவது மக்களவையில் அங்கம் வகித்தார். பின்னர், இதே தொகுதியில் 2014ஆம் ஆண்டில் போட்டியிட்டு, பதினாறாவது மக்களவையில் உறுப்பினர் ஆனார்.

## சான்றுகள்

## இணைப்புகள்
* [ [இந்திய மக்களவை]யின் தளத்தில் லாலுபாய் பட்டேலை பற்றிய விவரங்கள்]

பகுப்பு:15வது மக்களவை உறுப்பினர்கள்
பகுப்பு:1955 பிறப்புகள்
பகுப்பு:வாழும் மக்கள்
பகுப்பு:16வது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்
தியூ மாவட்டம்

**தியூ மாவட்டம்**, இந்தியாவின் தாத்ரா & நகர் ஹவேலி மற்றும் தாமன் & தியூ ஒன்றியப் பகுதியில் உள்ள மாவட்டமாகும். குஜராத் மாநிலம், சௌராட்டிர தீபகற்பம், கிர் சோம்நாத் மாவட்டத்தின் கடற்கரை பகுதியில் தியூ மாவட்டம் அமைந்துள்ளது.

## அரசியல்
இந்த மாவட்டம் தமன் தியூ மக்களவைத் தொகுதிக்கு உட்பட்டது.

## உட்பிரிவுகள்
இந்த மாவட்டத்தில் தியூ வட்டம் மட்டும் உள்ளது.
தியூ வட்டத்தில் தியூ நகரமும், நான்கு ஊராட்சி ஒன்றியங்களும் உள்ளன.
:நகரங்கள்:
*தீவ் (தியூ)
*கோகலா
*காந்தீபரா
*புதம்
*நாய்டா

ஜோலாவாடி ஊராட்சி ஒன்றியத்தில் உள்ள ஊர்கள்
*ஜோலாவாடி
*டாங்கர்வாடி
*கேவடி
*மலாலா

புசர்வாடா ஊராட்சி ஒன்றியத்தில் உள்ள ஊர்கள்
*புசர்வாடா
*படேல்வாடி
*தகாசி

சாவுதவாடி ஊராட்சி ஒன்றியத்தில் உள்ள ஊர்கள்
*சாவுதவாடி
*வாணியாவாடி
*மோதீவாடி
*சாந்தவாடி
*அந்தார்வாடி
*டோலாவாடி

வணாகபாரா ஊராட்சி ஒன்றியத்தில் உள்ள ஊர்கள் 
*வணாகபாரா

## சுற்றுலா
*புனித பவுல் தேவாலயம், தியூ
*தியூ கோட்டை
## இதனையும் காண்க
*தமன் மாவட்டம்
* தாத்ரா மற்றும் நகர் அவேலி  மாவட்டம்
*தாத்ரா & நகர் ஹவேலி மற்றும் தாமன் & தியூ

## சான்றுகள்

## வெளி இணைப்புகள்
* தியூ மாவட்ட இணையத்தளம்

பகுப்பு:தியூ மாவட்டம்
பகுப்பு:தமன் மற்றும் தியூ மாவட்டங்கள்
பகுப்பு:தமன் தியூ
பள்ளூர்

**பள்ளூர்**, இந்திய ஒன்றியப் பகுதியான புதுச்சேரியின் மையழி வட்டத்துக்கு உட்பட்ட ஊராகும். இந்த ஊர்  கேரளத்தின் தலசேரி வட்டத்துக்கு அருகில், மையழிப்புழையின் தெற்கில் அமைந்துள்ளது.

## அரசியல்
இந்த ஊர் புதுச்சேரி மக்களவைத் தொகுதிக்கு உட்பட்டது.

## சான்றுகள்

பகுப்பு:புதுச்சேரியில் உள்ள ஊர்களும் நகரங்களும்
இருகுளோரமீன்

**இருகுளோரமீன்** *(Dichloramine)* என்பது NHCl2 என்ற மூலக்கூற்று வாய்ப்பாடு கொண்ட வீரியம் மிகுந்த ஒரு கனிம வேதியியல் சேர்மமாகும். டைகுளோரமீன் என்றும் அழைக்கப்படும் இச்சேர்மம், மஞ்சள் நிற வாயுவாக  நிலைப்புத்தன்மை அற்று காணப்படுகிறது. பல வேதிப்பொருட்களுடன் தீவிரமாக வினைபுரியும் தன்மை கொண்டிருக்கிறது. அமோனியாவுடன்  குளோரின் அல்லது சோடியம் ஐப்போகுளோரைட்டு வினைபுரிவதால் இருகுளோரமீன் உருவாகிறது:. குளோரமீன் மற்றும் நைட்ரசன் முக்குளோரைடு தயாரிக்கும் போது உடன் விளைபொருளாக இச்சேர்மம் உருவாகிறது.

:\mathrm{NH_2Cl + Cl_2 \longrightarrow NHCl_2 + HCl}

## மேற்கோள்கள்


பகுப்பு:கனிம வேதியியல் சேர்மங்கள்
பகுப்பு:அமீன்கள்
பகுப்பு:குளோரைடுகள்
பகுப்பு:நைட்ரசன் ஆலைடுகள்
கோட்டுச்சேரி

**கோட்டுச்சேரி**, இந்திய மாநிலமான புதுச்சேரியின் காரைக்கால் மாவட்டத்தின் காரைக்கால் வட்டத்தில் உள்ளது.

## அரசியல்
இது நெடுங்காடு சட்டமன்றத் தொகுதிக்கும், புதுச்சேரி மக்களவைத் தொகுதிக்கும் உட்பட்டது.

## சான்றுகள்

பகுப்பு:காரைக்கால் மாவட்டத்தில் உள்ள ஊர்களும் நகரங்களும்
கோழிக்கோடு சண்டை

**கோழிக்கோடு சண்டை** (*Battle of Calicut*) என்பது மூன்றாவது ஆங்கிலோ-மைசூர் போர் இந்தியாவின் மலபார் கடற்கரையில் நிகழ்ந்த போது நடைபெற்ற தொடர்ச்சியான சண்டைகளைக் குறிக்கிறது. இச்சண்டை 1790 ஆம் ஆண்டில் திசம்பர் 7 முதல் திசம்பர் 12 வரை நடைபெற்றது. இச்சண்டை தெர்வநகரி சண்டை அல்லது திருரங்காடி சண்டை எனவும் அழைக்கப்படுகிறது. 

பிரித்தானிய பம்பாய் இராணுவப் படை தெல்லிச்சேரியில் வந்திறங்கி நாயர் உதவியுடன் திப்புவின் படைத்தலைவர் உசேன் அலிகானை கோழிக்கோட்டில் தோற்கடித்தது. பின்னர் அபர்கிராம்பி மலபார் முழுவதையும் கைப்பற்றினார்.

## மேற்கோள்கள்

பகுப்பு:கேரள வரலாறு
பகுப்பு:1790 நிகழ்வுகள்
பகுப்பு:பிரித்தானியக் கிழக்கிந்தியக் கம்பனி போர்கள்
பகுப்பு:மைசூர் பேரரசு
காரைக்கால் வட்டம்

**காரைக்கால் வட்டம்**, இந்திய மாநிலமான புதுச்சேரியின் காரைக்கால் மாவட்டத்தில் உள்ள வட்டமாகும். இந்த வட்டத்தின் தலைநகராக காரைக்கால் நகரம் உள்ளது.

## உட்பிரிவுகள்
இந்த வட்டத்தில் கீழ்க்காணும் ஊர்கள் உள்ளன.
* பூவம்
* திருவேட்டக்குடி
* வரிச்சிக்குடி
* கீழ் வஞ்சியூர்
* மேல் வஞ்சியூர்
* கீழையூர்
* போலகம்

இந்த வட்டத்தில் நிரவி, திருமலைராஜன்பட்டினம், கோட்டுச்சேரி ஆகிய மூன்று உள்ளூராட்சிப் பிரிவுகள் உள்ளன.

## அரசியல்
இந்த வட்டம் புதுச்சேரி மக்களவைத் தொகுதிக்கு உட்பட்டது.

## சான்றுகள்

பகுப்பு:புதுச்சேரியின் வட்டங்கள்
பகுப்பு:காரைக்கால் மாவட்டம்
திருநள்ளாறு வட்டம்

**திருநள்ளாறு வட்டம்**, இந்திய மாநிலமான புதுச்சேரியின் காரைக்கால் மாவட்டத்தில் உள்ளது. இதன் தலைமையகம் திருநள்ளாற்றில் உள்ளது.

## அரசியல்
இந்த வட்டம் புதுச்சேரி மக்களவைத் தொகுதிக்கு உட்பட்டது.

## ஆட்சிப் பிரிவுகள்
இந்த வட்டத்துக்கு உட்பட்ட ஊர்கள்
* வடமட்டம்
* கிளியனனூர்
* அகரகுரும்பகரம்
* மேலகாசக்குடி
* மேலசுப்பராயபுரம்
* பேட்டை
* சோரக்குடி
* இளையான்குடி
* உளியபட்டு
* செல்லூர்
* தென்னங்குடி
* பண்டாவ்ரவாடிசேத்தூர்
* நல்லம்பாள்
* அம்பகரத்தூர்

இந்த வட்டத்தில் திருநள்ளாறு, நெடுங்காடு ஆகிய உள்ளூராட்சிப் பிரிவுகள் உள்ளன.

## சான்றுகள்

பகுப்பு:காரைக்கால் மாவட்டம்
பகுப்பு:புதுச்சேரியின் வட்டங்கள்
நெடுங்காடு

**நெடுங்காடு**, இந்திய மாநிலமான புதுச்சேரியின் காரைக்கால் மாவட்டத்தில் உள்ள நகரம்.

## அரசியல்
இது நெடுங்காடு சட்டமன்றத் தொகுதிக்கும், புதுச்சேரி மக்களவைத் தொகுதிக்கும் உட்பட்டது. நெடுங்காடு கொம்யூன் மற்றும்  கோட்டுச்சேரி கொம்யூன் ஆகிய பகுதிகள் ஒருங்கிணைந்து நெடுங்காடு சட்டமன்றத் தொகுதியாக உள்ளது.

நெடுங்காடு காரைக்காலில் இருந்து பத்து கிலோமீட்டர் தொலைவிலும்,புகழ்பெற்ற திருநள்ளாறு பகுதியிலிருந்து ஐந்து கிலோமீட்டர் தொலைவிலும் அமைந்துள்ளது.

நண்டலாறு மற்றும் வாஞ்சியாறு ஆகிய ஆறுகள் நெடுங்காடு வழியாக செல்கின்றன.

நெடுங்காடு எல்லையை அடுத்து தமிழ்நாட்டின் திருவாரூர் மாவட்டம் மற்றும் மயிலாடுதுறை மாவட்டம் அமைந்துள்ளது.

நெடுங்காட்டைச் சுற்றி பல சிறிய கிராமங்கள் உள்ளன.

விவசாயம் நெடுங்காட்டின் முக்கியத் தொழில் ஆகும்.

## சான்றுகள்

பகுப்பு:காரைக்கால் மாவட்டத்தில் உள்ள ஊர்களும் நகரங்களும்
உழவர்கரை வட்டம்

**உழவர்கரை வட்டம்**, இந்திய மாநிலமான புதுச்சேரியின், பாண்டிச்சேரி மாவட்டத்தில் உள்ளது.

## அரசியல்
இந்த வட்டம் புதுச்சேரி மக்களவைத் தொகுதிக்கு உட்பட்டது.

## உட்பிரிவுகள்
இந்த வட்டத்தில் உள்ள ஊர்கள்:
* ஆலங்குப்பம்
* காலாப்பட்டு
* கருவாடிகுப்பம்
* உழவர்கரை
* பிள்ளைசாவடி
* ரெட்டியார்பாளையம்
* சாரம்
* தட்டாஞ்சாவடி

## சான்றுகள்

பகுப்பு:புதுச்சேரியின் வட்டங்கள்
பகுப்பு:புதுச்சேரி மாவட்டம்
பாண்டிச்சேரி வட்டம்

**பாண்டிச்சேரி வட்டம்**, இந்திய மாநிலமான புதுச்சேரியின் பாண்டிச்சேரி மாவட்டத்தில் உள்ளது.

இந்த வட்டத்தில் புதுச்சேரி நகரமும், அரியாங்குப்பம் உள்ளூராட்சிப் பிரிவும் உள்ளன.

## அரசியல்
இந்த வட்டம் புதுச்சேரி மக்களவைத் தொகுதிக்கு உட்பட்டது.

## சான்றுகள்

பகுப்பு:புதுச்சேரியின் வட்டங்கள்
பகுப்பு:புதுச்சேரி மாவட்டம்
வில்லியனூர் வட்டம்

**வில்லியனூர் வட்டம்** (Villiyanur Taluk) இந்திய மாநிலமான புதுச்சேரியின் பாண்டிச்சேரி மாவட்டத்தில் உள்ளது.
இந்த வட்டத்தில் வில்லியனூர், மண்ணாடிப்பட்டு ஆகிய இரண்டு உள்ளூராட்சிப் பிரிவுகள் உள்ளன.

## அரசியல்
இது புதுச்சேரி மக்களவைத் தொகுதிக்கும் உட்பட்டது.

## மேற்கோள்கள்

பகுப்பு:புதுச்சேரியின் வட்டங்கள்
பகுப்பு:புதுச்சேரி மாவட்டம்
திருமலைராயன்பட்டினம்

**திருமலைராயன்பட்டினம்**, இந்திய ஒன்றியப் பிரதேசமான புதுச்சேரியின் காரைக்கால் மாவட்டத்தில் உள்ள நகரம்.

## திருமலைராஜன் ஆறு பாலம்
150 ஆண்டுகளுக்கு முன்பு கட்டிய திருமலைராஜன் ஆற்று பாலம் ஒர் பழம்பெரும் பாலம் ஆகும்.

## ஆற்றங்கரையில் உள்ள திருமலைராயன்பட்டினம்
திருமலைராஜன்பட்டினம் காவிரியின் கிளை ஆறான திருமலைராயன் ஆற்றின் கரையில் அமைந்துள்ளது.

## உள்ளூராட்சிப் பிரிவு
திருமலைராயன்பட்டினம் உள்ளூராட்சிப் பிரிவில் திருமலைராஜன்பட்டினம், மேலையூர்,வடக்கு கீழையூர், தெற்கு கீழையூர், போலகம், வாஞ்சியூர் ஆகிய ஊர்கள் உள்ளன.

## அரசியல்
இது நிரவி திருமலைராயன்பட்டினம் சட்டமன்றத் தொகுதிக்கும், புதுச்சேரி மக்களவைத் தொகுதிக்கும் உட்பட்டது.

## சான்றுகள்

பகுப்பு:காரைக்கால் மாவட்டத்தில் உள்ள ஊர்களும் நகரங்களும்
பாகூர் வட்டம்

**பாகூர் வட்டம்**, இந்திய மாநிலமான 
புதுச்சேரியில் உள்ளது.

## அரசியல்
இந்த வட்டம் புதுச்சேரி மக்களவைத் தொகுதிக்கு உட்பட்டது. இந்த வட்டத்தில் ஊர்கள் பாகூர் சட்டமன்றத் தொகுதிக்கும், நெட்டப்பாக்கம் சட்டமன்றத் தொகுதிக்கும் உட்பட்டது.

## சான்றுகள்

பகுப்பு:புதுச்சேரியின் வட்டங்கள்
பகுப்பு:புதுச்சேரி மாவட்டம்
நா. மம்மது

**நா. மம்மது** (பிறப்பு: 24 திசம்பர் 1946) தமிழிசை ஆய்வாளரும், எழுத்தாளரும் ஆவார். தமிழிசைப் பேரகராதி ஒன்றினை சொற்களஞ்சியம், பண் களஞ்சியம், இசைக்கருவிகள் களஞ்சியம் என மூன்று தொகுதிகளாகத் தொகுக்கும் பணியில் ஈடுபட்டுவரும் இவர் அவற்றுள் முதல் தொகுதியான தமிழிசைப் பேரகராதி (சொற்களஞ்சியம்) என்ற நூலை "இன்னிசை அறக்கட்டளை" மூலம் ஏற்கனவே வெளியிட்டுள்ளார். ஆறுக்கும் மேற்பட்ட ஆய்வு நூல்களை எழுதி பல்வேறு விருதுகளைப் பெற்றுள்ள இவர் குரலிசைக் கலைஞரான ராஜா முகமதுவுடன் இணைந்து விளக்கமும், நிகழ்த்தலும் கூடிய தமிழிசை நிகழ்ச்சிகளைப் பல்வேறு அரங்குகளில் நிகழ்த்தியுள்ளார்.

## வாழ்க்கைக் குறிப்பு
திருநெல்வேலி மாவட்டம் குற்றாலம் அருகிலுள்ள இடைகால் என்ற ஊரினரான நா. மம்மது தற்பொழுது மதுரையில் வசித்துவருகிறார். கணிதத்தில் இளங்கலைப் பட்டமும், தத்துவவியலில் முதுகலைப் பட்டமும், இசையில் மெய்ம்மையியல் முதுவர் பட்டமும் பெற்றவர். நெடுஞ்சாலைத் துறையில் கண்காணிப்பாளராகப் பணியாற்றி 2004இல் ஓய்வு பெற்றவர். புகழ்பெற்ற தமிழிசை ஆய்வாளரான வீ. ப. கா. சுந்தரம் இவரது இசை ஆசிரியராகத் திகழ்ந்திருக்கிறார். மதுரை தியாகராசர் கல்லூரியின் தமிழிசை ஆய்வு மையத்தில் முதன்மை ஆய்வாளராக இருந்துவருகிறார்.

## விருதுகள்
* தமிழக அரசின் பாரதியார் விருது (2010) 
* எஸ். ஆர். எம். பல்கலைக்கழக தமிழ்ப் பேராயத்தின் முத்துத்தாண்டவர் தமிழிசை விருது (2012)
* வட அமெரிக்கத் தமிழ்ச் சங்கத்தின் 'வாழ்நாள் சாதனையாளர் விருது' (2008)
* சிறந்த நூல் விருது – தமிழ்ச் சங்கம், திருப்பூர் (2007)
* பொங்குதமிழ் அறக்கட்டளையின் "மக்கள் விருது" (2008)
* தந்தை பெரியார் முத்தமிழ் மன்றத்தின் பெரியார் விருது (2008)
* காவ்யா வெள்ளி விழா விருது (2008)
* நெய்வேலி நிலக்கரி நிறுவனத்தின் தமிழ் இசைப்பணி விருது (2009)
* திண்டுக்கல் தமிழ் மாமன்றத்தின் இசைத்தமிழ் வித்தகா் விருது (2009)
* த.மு.எ.க.ச விருது (2011)
* தமிழ்நாடு கலை இலக்கியப் பெருமன்ற விருது (2011)
* சென்னை சோமசுந்தரா் ஆகமப் பண்பாட்டு ஆய்வுமன்றம் வழங்கிய தமிழிசைத் தளபதி விருது (2012)
* சுஜாதா அறக்கட்டளை விருது (2012 )
* இந்தியத் தொழில் கூட்டமைப்பு விருது, மதுரை (2012)
* அனைத்துலக இசுலாமியத் தமிழ் இலக்கிய விருது, கும்பகோணம் (2014)

## நாட்டுடமை
நா மும்முதுவின் நூல்களை நாட்டுடமை ஆக்குவதாக தமிழ்நாடு அரசு 2022 திசம்பரில் அறிவித்தது. அதற்காக தமிழ்நாடு அரசு ரூ 15 இலட்சம் இவருக்கு வழங்குவதாக குறிப்பிட்டது.

## நூல்கள்
* தமிழிசைப் பேரகராதி, சொற்களஞ்சியம், [இன்னிசை அறக்கட்டளை]
* தமிழிசைப் பேரகராதி, பண் களஞ்சியம் [தமிழிசை ஆய்வு மையம்]
* ஆபிரகாம் பண்டிதர், [சாகித்திய அகாதெமி]
* தமிழிசை வேர்கள், [எதிர் வெளியீடு]
* தமிழிசைத் தளிர்கள், [தமிழோசை பதிப்பகம்]
* இழையிழையாய் இசைத் தமிழாய், [தென்திசை]
* ஆதி இசையின் அதிர்வுகள், [வம்சி பதிப்பகம்]
* தமிழிசை வரலாறு, [நாதன் பதிப்பகம்]
* தொல்லிசைச் சுவடுகள் [வம்சி பதிப்பகம்]
* இந்திய இலக்கியச் சிற்பிகள்: ஆபிரகாம் பண்டிதர் [சாகித்திய அகாடெமி]
* என்றும் தமிழிசை [நாதன் பதிப்பகம்]
* தமிழர் திணை [வம்சி பதிப்பகம்]
தமிழக அரசு, டிசம்பர் 2022 ஆண்டு, மம்மது உள்பட தமிழறிஞர்களின் நூல்கள் நாட்டுடைமை ஆக்கப்பட்டுள்ளதாக அறிவித்தது.https://www.dinamalar.com/news_detail.asp?id=3198031

## மேற்கோள்கள்

## வெளி இணைப்பு
* நா. மம்மதுவுடனான ஜெயமோகன், வேதசகாயகுமார் ஆகியோரின் சந்திப்பு
* எழுத்து. காம் தளத்தில் ஷைலா ஹெலினின் கட்டுரை
* "பல்சுவை காவியம்" இதழ் கட்டுரை

பகுப்பு:தமிழிசை ஆய்வாளர்கள்
பகுப்பு:1946 பிறப்புகள்
பகுப்பு:வாழும் மக்கள்
பகுப்பு:நாட்டுடைமை நூல்களின் ஆசிரியர்கள்
வில்லியனூர்

**வில்லியனூர்** (*Villianur*), இந்தியாவின், புதுச்சேரி ஒன்றியப் பகுதியின், பாண்டிச்சேரி மாவட்டத்தில் உள்ள நகரம் ஆகும். இது ஒரு கொம்யூன் பஞ்சாயத்து மற்றும் புதுச்சேரி மாவட்டத்தின், வில்லியனூர் வட்டத்தின் தலைமையகம் ஆகும். இங்கு புகழ்பெற்ற திருக்காமீஸ்வரர் கோயில் ஆனது, இந்நகரத்தின் முக்கிய அடையாளமாகும்.

## மக்கள் தொகை
2011 மக்கள் தொகை கணக்கெடுப்பின்படி, வில்லியனூர் நகரின் மக்கள் தொகை 34,383 ஆகும். புதுச்சேரி மற்றும் உழவர்கரைக்கு அடுத்தபடியாக புதுச்சேரி மாவட்டத்தில், இது மூன்றாவது பெரிய நகரமாகும்.

## அமைவிடம்
வில்லியனூர் ஆனது, புதுச்சேரி நகரிலிருந்து சுமார் 9 கி.மீ தொலைவில், விழுப்புரம் – புதுச்சேரி தேசிய நெடுஞ்சாலை 45A இல் அமைந்துள்ளது. இது புதுச்சேரி நகர்ப்புற ஒருங்கிணைப்பின் ஒரு பகுதியாகும். இங்கிருந்து விழுப்புரம் 31 கி.மீ தொலைவிலும் மற்றும் கடலூர் 23 கி.மீ தொலைவிலும் உள்ளது.

## அரசியல்
இந்த நகரம் புதுச்சேரி மக்களவைத் தொகுதிக்கு உட்பட்டது.

## போக்குவரத்து
### பேருந்து போக்குவரத்து
இந்நகரம், விழுப்புரம் – புதுச்சேரி தேசிய நெடுஞ்சாலை 45A இல் அமைந்துள்ளதால் புதுச்சேரியில் இருந்து விழுப்புரம் செல்லும் மற்றும் விழுப்புரத்தில் இருந்து புதுச்சேரி செல்லும் அனைத்து பேருந்துகளும், இந்நகரின் வழியாக நின்று செல்கிறது. இங்கிருந்து கடலூருக்கும் பேருந்து செல்கிறது. 

### தொடருந்து போக்குவரத்து
இந்நகரில் ஒரு தொருந்து நிலையம் உள்ளது. புதுச்சேரியில் இருந்து விழுப்புரம் வழியாக சென்னை, திருப்பதி போன்ற பகுதிகளுக்கு இயக்கப்படும் அனைத்து பயணிகள் தொடருந்தும் இங்கு நின்று செல்கிறது.

### வானூர்தி போக்குவரத்து
இங்கிருந்து 10 கி.மீ தொலைவில் உள்ள புதுச்சேரி வானூர்தி நிலையம் அருகிலுள்ள வானூர்தி நிலையம் ஆகும்.

## புகழ் பெற்ற இடங்கள்
* திருக்காமீஸ்வரர் கோயில்
* வில்லியனூர் மாதா திருத்தலம்

## மேற்கோள்கள்

பகுப்பு:புதுச்சேரி மாவட்டத்திலுள்ள ஊர்களும் நகரங்களும்
சேங்கோ

சேங்கோ ஒரு கட்டற்ற மற்றும் திறந்த மூல மென்பொருள் பைத்தானில் எழுதப்பட்டுள்ளது. இது மாதிரி-காட்சி-வார்ப்புரு (மாடல்-வியூ-டெம்ப்ளேட்) மென்பொருள் கட்டமைப்பு பின்பற்றுகிறது. சேங்கோ மென்பொருள் அறக்கட்டளை இதனைப் பராமரிக்கிறது. 

சேங்கோவின் முதன்மையான குறிக்கோள் சிக்கலான தரவுத்தளாத்தினால் இயங்கும் இணையத்தளத்தை உருவாக்குவதை எளிமைப்படுத்துவது.   அமைப்புகள், கோப்புகள் மற்றும் தரவுத்தள மாதிரிக்கு மற்றும் சேங்கோவில் முழுவதுமாக பைத்தான் பயன்படுத்தப்படுகிறது. சேங்கோ தரவுதளத்தின் பதிவுகளை உருவாக்க, படிக்க, புதுப்பிக்க, அழிக்க விருப்பு இடைமுகப்பு அளிக்கிறது. 

பின்டிரசிட் , இன்ச்டாகிராம் ,  மோசில்லா,   வாஷிங்டன் டைம்ஸ், டிஸ்கஸ்,   பிட் பக்கைட்  போன்ற இணைத்தளில் சோங்கோப் பயன்படுகிறது.

## வரலாறு
சேங்கோ 2003 ஆம் ஆண்டு லாரன்ஸ் ஜர்னல் உலகத்தில் அட்ரியன் கோலாவாட்டி மற்றும் சைமன் வில்சனால் உருவாக்கப்பட்டது. 2005 ஆம் ஆண்டு ஜூலையில் பொது வெளியில் பிஎஸ்டி மூலத்தில் வெளியிடப்பட்டது.  இதற்கு சேங்கோ ரெய்ன்ஹார்ட்க்குப்பின்   பெயரிடப்பட்டது.

## சான்றுகள்

பகுப்பு:திறந்த மூல மென்பொருள்
ருத்திரபிரயாகை மாவட்டம்

**ருத்திரபிரயாகை மாவட்டம்** (Rudraprayag district), (), வடஇந்தியாவின் இமயமலையில் சிவாலிக் மலைத்தொடரில் அமைந்த உத்தராகண்டம் மாநிலத்தின் பதிமூன்று மாவட்டங்களில் ஒன்றாகும். இம்மாவட்டத்தின் பரப்பளவு 2439 சதுர கிலோ மீட்டராகும். இதன் நிர்வாகத் தலைமையிடம் ருத்திரபிரயாகை நகராகும்.

இம்மாவட்டத்தின் வடக்கில் உத்தரகாசி மாவட்டம், கிழக்கில் சமோலி மாவட்டம், தெற்கில் பௌரி கார்வால் மாவட்டம் மற்றும் மேற்கில் டெக்ரி கார்வால் மாவட்டம் எல்லைகளாக உள்ளது.

ருத்ரபிரயாக் மாவட்டத்தின் வடக்கில் உலகப் புகழ் பெற்ற கேதார்நாத் கோயில் அமைந்துள்ளது. மந்தாகினி ஆறு ருத்திரபிரயாகையில் பாய்கிறது.

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, ருத்திரபிரயாகை மாவட்டத்தின் மொத்த மக்கள் தொகை 2,42,285 ஆக உள்ளது. அதில் ஆண்கள் 114,589  மற்றும்  பெண்கள் 127,696  ஆக உள்ளனர். பாலின விகிதம் ஆயிரம் ஆண்களுக்கு  பெண்கள் 1114 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 122  பேர் வீதம் வாழ்கின்றனர். இம்மாவட்டத்தின் சராசரி  படிப்பறிவு 81.30% ஆகவும், ஆண்களின் படிப்பறிவு 93.90%  ஆகவும், பெண்களின் படிப்பறிவு 70.35% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 32,046 ஆக உள்ளது.இம்மாவட்டத்தில் இந்துக்களின் மக்கள்தொகை 99.13 விழுக்காடாக உள்ளது.

## அரசியல்
ருத்ரபிரயாக் மாவட்டம் கேதார்நாத் மற்றும் ருத்ரபிரயாகை என இரண்டு சட்டமன்றத் தொகுதிகளை கொண்டுள்ளது.
 
## வழிபாட்டிடங்கள்

* கேதார்நாத் கோயில்
* கௌரி குண்டம்

## மேற்கோள்கள்

## வெளி இணைப்புகள்

* மாவட்ட இணையதளம்

உத்தராகண்ட மாவட்டங்கள்
ருத்திரபிரயாகை மாவட்டம்
சமோலி மாவட்டம்

**சமோலி மாவட்டம்** (Chamoli district) இந்தியாவின் உத்தராகண்டம்  மாநிலத்தின் பதின்மூன்று மாவட்டங்களில் இரண்டாவது பெரிய மாவட்டமாகும். 8,030 சதுர கிலோ மீட்டர் பரப்பளவு கொண்ட இம்மாவட்டத்தின் தலைமையிடம் கோபேஸ்வரர் நகரமாகும். புதுதில்லியிலிருந்து 443 கி. மீ., தொலைவிலும்,அரித்துவாரிலிருந்து 124 கி. மீ., தொலைவிலும் சமோலி மாவட்டம் அமைந்துள்ளது. இம்மாவட்டதை தேசிய நெடுஞ்சாலை எண் 58, புதுதில்லிக்கு அருகே உள்ள காசியாபாத் நகரத்துடன் இணைக்கிறது.

## மாவட்ட எல்லைகள்
இம்மாவட்டத்தின் வடக்கில் சீனாவின் திபெத் தன்னாட்சி பகுதி, கிழக்கில் உத்தராகண்டத்தின் பித்தோரகர் மாவட்டம் மற்றும் பாகேஸ்வர் மாவட்டம் மேற்கில் ருத்ரபிரயாக் மாவட்டம், வடமேற்கில் உத்தரகாசி மாவட்டம் மற்றும் தெற்கில் அல்மோரா மாவட்டம் எல்லைகளாக உள்ளது.

## சுற்றுலா மற்றும் ஆன்மிக தலங்கள்

* மலர்ப் பள்ளத்தாக்கு தேசியப் பூங்கா
* பத்ரிநாத் கோயில்
* ஜோஷி மடம்
* அனுமான் சட்டி
* விஷ்ணுபிரயாகை
* கர்ணபிரயாகை
* நந்தபிரயாகை
* நந்தா தேவி
* ருத்திரநாத் கோயில்
* ஹேமகுண்டம்

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 3,91,605 ஆக உள்ளது. அதில் ஆண்கள் 193,991 மற்றும்  பெண்கள் 197,614  ஆக உள்ளனர். பாலின விகிதம் ஆயிரம் ஆண்களுக்கு  பெண்கள் 1019 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 49 பேர் வீதம் வாழ்கின்றனர். இம்மாவட்டத்தின் சராசரி  படிப்பறிவு 82.65% ஆகவும், ஆண்களின் படிப்பறிவு 93.40%  ஆகவும், பெண்களின் படிப்பறிவு 72.32% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 52,161 ஆக உள்ளது. இம்மாவட்டத்தில் இந்து சமய மக்கள் தொகை 98.52 % ஆக உள்ளது.

## புவியியல்
இம்மாவட்டம் கடல் மட்டத்திலிருந்து 800 மீட்டர் முதல் 7000 மீட்டர் உயரம் வரை, இமயமலையின் சிவாலிக் மலைத்தொடரில் அமைந்துள்ளதால், இங்கு அடிக்கடி நிலநடுக்கங்கள் ஏற்படுகிறது. குளிர்காலம் நவம்பர் முதல் மார்ச்சு மாதம் வரை உள்ளது. மழைகாலம் சூன் முதல் செப்டம்பர் வரை தொடர்கிறது.
அலக்நந்தா ஆறு தேவபிரயாகையில் பாகீரதி ஆற்றில் கலக்கும் வரை, இம்மாவட்டத்தில் 229 கிலோ மீட்டர் தொலைவு வரை பாய்கிறது.

அலக்நந்தா ஆறு தேவபிரயாகையில் பாகீரதி ஆற்றில் கலக்கும் வரை, இம்மாவட்டத்தில் 229 கிலோ மீட்டர் தொலைவு வரை பாய்கிறது.

### அரசியல்
இம்மாவட்டம், பத்ரிநாத், தாரலி (தலித்), கர்ணபிரயாகை என மூன்று சட்டமன்றத் தொகுதிகளைக் கொண்டுள்ளது.

## பொருளாதாரம்
சுற்றுலாத் துறையே இம்மாவட்டத்தின் முக்கிய வருவாய் ஆகும்.

## மேற்கோள்கள்

## வெளி இணைப்புகள்

* அதிகாரபூர்வ இணையதளம் 
* சமோலி மாவட்ட வரைபடம் 

உத்தராகண்ட மாவட்டங்கள்
பகுப்பு:சமோலி மாவட்டம்
தாத்ரா மற்றும் நகர் ஹவேலி மக்களவைத் தொகுதி

**தாத்ரா மற்றும் நகர் ஹவேலி மக்களவைத் தொகுதி**, இந்திய மக்களவைக்கான தொகுதியாகும்

## தொகுதியின் எல்லைகள்
* தாத்ரா மற்றும் நகர் அவேலி ஒன்றியப் பகுதி

## மக்களவை உறுப்பினர்
* பதினாறாவது மக்களவை (2014 முதல் - ) : நாட்டுபாய் பட்டேல் (பாரதிய ஜனதா கட்சி)

## சான்றுகள்

பகுப்பு:இந்திய மக்களவைத் தொகுதிகள்
பகுப்பு:தாத்ரா மற்றும் நகர் ஹவேலி
தியூ கோட்டை

**தியூ கோட்டை**, இந்திய ஒன்றியப் பகுதியான தமன் தியூவுக்கு உட்பட்ட தியூ நகரத்தில் உள்ளது. இந்த கோட்டை போர்த்துகேயர் இந்தியாவை ஆண்டபோது  கட்டப்பட்டது.  இந்திய அரசின் நடவடிக்கையால் போர்த்துகேயரின் வசம் இருந்த தியூ நகரம் இந்தியாவுடன் இணைக்கப்பட்டது. இதன் பின்னர், கோட்டை இந்திய அரசின் வசமானது.

கோட்டையின் ஒரு புறத்தில் கலங்கரை விளக்கம் அமைந்துள்ளது.

## படங்கள்

File:Diu Fortress, Nov. 2005-2.jpg|பார்பிக்கன்
File:Diu Fortress cannons, Nov. 2005-2.jpg|துப்பாக்கி வைக்குமிடம்
File:Diu2.jpg|தியூ கோட்டைச் சுவஃப்
File:Eglise St Paul.jpg|புனித பவுல் தேவாலயம்


## சான்றுகள்

பகுப்பு:தியூ மாவட்டம்
பகுப்பு:தமன் தியூவிலுள்ள கோட்டைகள்
பகுப்பு:1530களில் இந்தியா
ஏ. நடராஜன்

**ஏ. நடராஜன்** (1938 - 13 பிப்ரவரி 2016) தமிழகத்தைச் சேர்ந்த எழுத்தாளர் ஆவார். இவர் ஒரு நாவலாசிரியர். மேலும் கருநாடக இசை சார்ந்த சென்னையின் இசை அமைப்புகளில் முக்கியப் பொறுப்பாளராக இருந்தவர்.

## வாழ்க்கைக் குறிப்பு
முசிறிக்கு அருகிலுள்ள திருவேங்கிமலை எனும் ஊரில் இசைக் குடும்பமொன்றில் 1938ஆம் ஆண்டில் பிறந்தார். இவரின் தந்தை ஆறுமுகம் நாதசுவர இசைக் கலைஞராவார். நடராஜனின் மாமனார் நாமகிரிப்பேட்டை கிருஷ்ணன் ஆவார்.

1963ஆம் ஆண்டு திருச்சி அனைத்திந்திய வானொலி நிலைய இயக்குநராகப் பணிக்கு சேர்ந்தார். பின்னர் கோவை வானொலி நிலைய இயக்குநராக இருந்தார். சென்னை தூர்தர்சனில் 1988 ஆம் ஆண்டில் சேர்ந்து 10 ஆண்டுகள் பணியாற்றினார்.

## பெற்ற சிறப்புகள்
*மயிலுக்கு ஒரு கூண்டு, மோக வில்* எனும் இவரின் நூல்கள் தமிழக அரசின் விருதுகளைப் பெற்றன.

## மறைவு
நடராஜன் 13 பிப்ரவரி 2016 அன்று சென்னையில் காலமானார்.

## மேற்கோள்கள்

## வெளியிணைப்புகள்

பகுப்பு:தமிழக எழுத்தாளர்கள்
பகுப்பு:1938 பிறப்புகள்
பகுப்பு:2016 இறப்புகள்
பகுப்பு:திருச்சி மாவட்ட மக்கள்
காஞ்சிபுரம் சாந்தாலீசுவரர் கோயில்

**காஞ்சிபுரம் சாந்தாலீசுவரர் கோயில் (சார்ந்தாசயம்)**  என்று அறியப்படும் இது, காஞ்சிபுரத்திலுள்ள சிவன் கோயில்களில்  ஒன்றாகும். மேலும் வியாசர் பிரதிட்டை செய்து வழிபட்ட சிவலிங்கமாக கருதப்படுவதும், வேகவதி ஆற்றின் கரையில் உள்ளதுமான இக்கோயில் பற்றிய குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது.

## இறைவர், வழிபட்டோர்
* இறைவர்: சாந்தாலீசுவரர்.
* வழிபட்டோர்: வியாசர்

## தல வரலாறு
வியாசர் கலியுகம் வருகையை உணர்ந்து அச்சங்கொண்டு, காசி சென்று விசுவநாதரை வழிபட்டிருந்தார். அவ்வேளையில் அங்குள்ள முனிவர்களின் வேண்டுகோளின்படி, வேதம் முதலியவற்றின் பொருளை அவர்களுக்கு உபதேசித்தார். உபதேசத்தை கேட்டுக்கொண்டிருந்த முனிவர்கள், வேதத்தின் முடிந்த பொருளை ஒரு வார்த்தையில் எடுத்துரைக்குமாறு வேண்டினர். இப்போது வியாசர் தான் முன்பு கூறியதற்கு மாறாக "நாராயணனே பரபிரம்மம்" என்றார். மாறான விளக்கத்தைக் கேட்ட முனிவர்கள் திகைப்புற்றனர். மேலும் அவர்கள், அவர் கூறியதை அவர் கூறியதை விசுவநாதர் கோயிலில் வந்து சொல்லுமாறு கூற, வியாசரும் அதன்படியே விசுவநாதர் கோயிலில் வந்து நின்று இருகைகளையும் உயர்த்தியவாறே "நாராயணனே பரப்பிரம்மம்" என்றார். இதைக்கேட்டு கோபங்கொண்ட நந்தியம்பெருமான், வியாசரை அப்படியே சபித்தார். சாபத்தால் வியாசருடைய உயர்த்திய இரு கைகளும் அப்படியே மேலேயே நின்று போயின. வியாசர் திருமாலை வேண்ட, திருமாலும் அவர்முன் தோன்றி, அவரின் தவறான உபதேசத்திற்கு வருந்தி வியாசரைப்பார்த்து சிவபெருமானை சரணடையச் சொன்னார். மனம் நொந்த வியாசர், காஞ்சி வந்து, ஏகம்பநாதரைப் பணிந்து போற்றி சார்ந்தாசயப் பெருமானைப் பிரதிஷ்டை செய்து வழிபட்டுப் பேறு பெற்றார் என்பது இத்தல வரலாறாகும். வியாசர்  பிரதிஷ்டை செய்து வழிபட்டமையால் **சார்ந்தசயம்** எனப்படுகிறது.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தில்  விஷ்ணுகாஞ்சி என்றழைக்கப்படும், சிறிய காஞ்சிபுரத்தின் தெற்குப் பகுதியில் பச்சையப்பன் மகளிர் கல்லூரியை கடந்து சென்றால் வேகவதி ஆற்றங்கரையில் வசிட்டேசுவரர் கோயிலின் முற்பகுதியில் இக்கோயில் அமைந்துள்ளது. மேலும்  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்துநிலையத்திலிருந்து செங்கல்பட்டு செல்லும் பிரதான சாலையின் 3-வது கிலோமீட்டர்  தொலைவிலுள்ள டிகே நம்பி தெருவிலிருந்து தென்திசையில் இத்தலமுள்ளது.

## மேற்கோள்கள்

## புற இணைப்புகள்
* சாந்தாலீசுவரர் கோயில் படிமம்
* காஞ்சிபுரம் கோயில்களின் சாலைகள் வரைபடம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
தமன் கங்கா ஆறு

**தமன் கங்கா ஆறு**, மேற்கு இந்தியாவில் பாய்கிறது. இந்த ஆறு மேற்குத் தொடர்ச்சி மலையில் உற்பத்தியாகி, அரபிக்கடலில் கலக்கின்றது. இந்த ஆறு மகாராட்டிரம், குசராத்து ஆகிய மாநிலங்களிலும், தமன் தியூ, தாத்ரா மற்றும் நகர் அவேலி ஆகிய ஒன்றியப் பகுதிகளிலும் பாய்கிறது. வாப்பி, தாத்ரா, சில்வாசா ஆகிய நகரங்கள் இந்த ஆற்றின் வடக்குக் கரையில் அமைந்துள்ளன. தமன் நகரம் ஆற்றின் இருகரைகளிலும் அமைந்துள்ளது.

இந்த ஆற்றின் மூலம் தமன் கங்கா நீர்ப்பாசனத் திட்டத்தை அரசு செயல்படுத்துகிறது.

இந்த ஆற்று நீரை வாப்பி நகரத்து மக்கள் குடிநீராகப் பயன்படுத்துகின்றனர்.

## சான்றுகள்

## இணைப்புகள்

பகுப்பு:மகாராட்டிர ஆறுகள்
பகுப்பு:இந்திய ஆறுகள்
பகுப்பு:தமன் தியூ
பகுப்பு:தாத்ரா மற்றும் நகர் ஹவேலி
வீச்சு (கணிதம்)

கணிதத்தில் ஒரு சார்பின் **வீச்சு** (*range*) என்பது அச்சார்பின் *[[இணையாட்களம் (கணிதம்)]]* அல்லது *[[வீச்சு, எதிருரு மற்றும் முன்னுரு|எதிருருவைக்]]* குறிக்கும். தற்காலப் பயன்பாட்டில், வீச்சு என்பது எதிருருவையே குறிக்கிறது. ஒரு சார்பின் இணையாட்களம் என்பது ஏதேனுமொரு குறிப்பிலா கணமாகும். மெய்யெண் பகுவியலில் மெய்யெண்கள் கணமாகவும், சிக்கலெண் பகுவியலில் சிக்கலெண்கள் கணமாகவும் இணையாட்களம் அமையும். ஒரு சார்பின் வெளியீடுகள் அனைத்தும் கொண்ட கணமானது, அச்சார்பின் எதிருருவாகும். ஒரு சார்பின் எதிருரு, அச்சார்பின் இணையாட்களத்தின் உட்கணம் ஆகும்.

## இருவிதப் பயன்பாடுகள்
பழைய புத்தகங்களில் வீச்சு என்ற சொல்லானது, தற்போது இணையாட்களம் என்று அழைக்கப்படும் கணத்தைக் குறிக்கப் பயன்படுத்தப்பட்டது. தற்காலப் புத்தகங்களில் வீச்சானது எதிருவைக் குறிக்கிறது.  குழப்பத்தைத் தவிர்ப்பதற்காகச் சில தற்காலப் புத்தகங்களில் இவ்வார்த்தை பயன்படுத்தப்படுவதே இல்லை

எடுத்துக்காட்டு:
மெய்யெண்களில் வரையறுக்கப்பட்ட சார்பு f(x) = x^2.

இச்சார்பின் இணையாட்களம்: 
மெய்யெண்கள் கணமான \mathbb{R}.

இச்சார்பின் எதிருரு:
எந்தவொரு மெய்யெண்ணின் வர்க்கமும் எப்பொழுதும் எதிர்மமாக இருக்காது என்பதால், இச்சார்பின் எதிருரு, எதிர்மலா மெய்யெண்களின் கணம் \mathbb{R}^+ ஆகும்.

எனவே இச்சார்புக்கு இணையாட்களத்தைக் குறிக்க வீச்சைப் பயன்படுத்தினால் வீச்சு \mathbb{R} ஆகவும், எதிருருவைக் குறித்தால் \mathbb{R}^+ ஆகவும் இருக்கும்.

சில சார்புகளின் இணையாட்களமும் எதிருருவும் சமமாக இருக்கும். இவ்வாறு இணையாட்களமும் எதிருருவும் சமமாகவுள்ள சார்பு முழுக்கோப்பு ஆகும்.

எடுத்துக்காட்டு:
:f(x) = 2x என்ற மெய்யெண்களில் வரையறுக்கப்பட்ட சார்பின் இணையாட்களமும், எதிருருவும் சமமாக மெய்யெண்களின் கணமாக இருக்கும்.

## வரையறை
வீச்சு என்பது இணையாட்களத்தைக் குறித்தால், சார்பின் எதிருரு எது என்பது குறிப்பிடப்பட வேண்டும். பெரும்பாலும் 
:இணையாட்களம் மெய்யெண்களின் கணமாகவும், 
:எதிருரு \{y=f(x) \mid x \inஆட்களம்\} என்ற கணமாகவும் இருக்கும்.

வீச்சு என்பது எதிருருவைக் குறிக்கும்போது, சார்பின் இணையாட்களம் எது என்பது குறிப்பிடப்பட வேண்டும். 
:\{ y= f(x) \mid x \in  ஆட்களம்\} என்பது சார்பின் எதிருருவாக, அதாவது வீச்சாகவும், 
:இணையாட்களம் மெய்யெண்களின் கணமாகவும் இருக்கும்.

வீச்சு என்பது இணையாட்களத்தை அல்லது வீச்சைக் குறிக்கும் இருவிதங்களிலும்,
:*f* இன் எதிருரு⊆ *f* இன் வீச்சு ⊆ *f* இன் இணையாட்களம் என்ற முடிவில் குறைந்தது ஒருபகுதியாவது சமக்குறி கொண்டதாக இருக்கும்.

## குறிப்புகள்

## மேற்கோள்கள்
*
*
*
*

பகுப்பு:சார்புகளும் கோப்புகளும்
பகுப்பு:கணக் கோட்பாட்டு அடிப்படை கருத்துருக்கள்
தியாகிகள் நாள் (ஐக்கிய அரபு அமீரகம்)

ஐக்கிய அமீரகத்தில் ஒவ்வொரு ஆண்டும் நவம்பர் 30ம் நாள் நாட்டுக்காக உயிர் துறந்த இராணுவ வீரர்களின் நினைவாக **தியாகிகள் நாள்** கடைப்பிடிக்கப்பட்டு வருகிறது.

## வரலாறு
முதன் முதல் போரில் உயிர் நீத்த ஐக்கிய அமீரக இராணுவ வீரர் ஸலெம் சுஹைல் பின் கமிஸ் என்பவர், 1971 ம் ஆண்டு நவம்பர் மாதம் 30ம் நாள் ஐக்கிய அமீரகம் ஒன்றிணைய சிறிது காலம் முன்பாக  ஈரானிய படைகளுடன் க்ரெட்டர் துனுப் என்ற போரில் தனது ஆறு காவல் அதிகாரிகளுடன் ஈரானிய துருப்புகளுக்கு எதிராக போரிட்ட போது, ராஸ் அல் கைமா தேசிய கொடியை கீழிறக்க மறுத்த காரணமாக ஈரானிய துருப்புகளால் கொல்லப்பட்டார். 2015ம் ஆண்டு ஆகஸ்ட் மாதம் 19ம் நாள் அரசு அறிவிப்பின் படி ஒவ்வொரு ஆண்டும் நவம்பர் மாதம் 30ம் நாள் தியாகிகளின் நாளாக கடைபிடிக்கப்படுகிறது.

## தியாகிகள் கால அட்டவணைப்படி
1990–1991 ஆம் ஆண்டுகளில் நடை பெற்ற குவைத் நாட்டு விடுதலைக்கான முதல் வளைகுடாபோரில் இறந்த இராணுவ வீரர்கள் நினைவாகவும், 1977 ஆம் ஆண்டு அரசு அமைச்சர் ஸாஇஃப் குப்பாஸ் படுகொலை நினைவாகவும், 1984 ஆம் ஆண்டு அமிராக தூதர் கலிஃபா அல் முபாரக் படு கொலை நினைவாகவும், மற்றும் பணி நேரத்தில் நாட்டிற்காக உயிர் துறந்த வீரர்கள் நினைவாகவும் இந்நாள் அனுசரிக்கப்படுகிறது.

### யெமெனில் " நம்பிக்கை மீட்கப்படும் நடவடிக்கை"
வளைகுடா நாடுகளால் அங்கீகரிக்கப்பட்ட ஏடன் அரசை ஆதரிப்பதற்காக மேற்கொள்ளப்பட்ட "நம்பிக்கை மீட்கப்படும் நடவடிக்கை"யில் சவூதி அரேபியா தலைமையில் இயங்கிய அரபுக் கூட்டணியில் ஐக்கிய அமீரக படையும் இணைந்தது. இப்போரில் யேமனில் 45 ஐக்கிய அமீரக போர்வீரர்கள் மரணமடைந்தனர். அவர்களை கவுரவிக்கும் விதமாக 2015ம் ஆண்டு செப்டெம்பர் மாதம் 5ம் நாள் முதல் மூன்று நாட்கள் அரசு துக்க நாளாக அறிவித்து, தேசியக் கொடிகள் அரைக் கம்பத்தில் பறக்கவிடப்பட்டது.

## கடைபிடித்தல்
ஞாபகார்த்த மற்றும் தேசிய நிகழ்வுகளாக நவம்பர் 30ம் நாள், அனைத்துக் கல்வி, பொது மற்றும் தனியார் நிறுவனங்களுக்கு விடுமுறை அளிக்கப்பட்டு, நாட்டுக்காவும் 
நாட்டு மக்களுக்காவும் உயிர் துறந்த வீரர்களின் தியாகம், அர்ப்பணிப்பு மற்றும் விசுவாசத்தின் மதிப்பினை போற்றும் வகையில் நாடுமுழுவதும் கடைபிடிக்கப்படுகிறது.

## தியாகிகளுக்கான அஞ்சலி
* இறந்த ஐக்கிய அமீரக வீர்ர்களுக்கான அஞ்சலி 2015ம் ஆண்டு முதல் ஒவ்வொரு ஆண்டும் செலுத்தபடும்.
*சார்ஜா மாநிலத்தின் ஆட்சியாளர் ஷெக் சுல்த்தான் பின் முஹம்மது அல் ஃகாஸிமின் ஆணைப்படி தியாகிகளைக் கவுரவப்படுத்தும் விதமாக தியாகளுக்கான நினைவுச்சின்னம் சாரஜா மலிஹா சாலையில் சார்ஜா விண்வெளி மற்றும் வானியல் மையம் அருகில் நிறுவவும், சார்ஜா பல்கலை கழகத்தில் உள்ள சாலை ஒன்றுக்கு தியாகிகள் சாலை என்று பெயரிடும் பணியை சார்ஜா அரசு துவங்கிவுள்ளது.
*தியாகிகள் சதுக்கம் மற்றும் நினைவுச்சின்னம் ஒன்றினை அஜ்மான்அரசு அஜ்மானிலுள்ள அல்ஆலம் பூங்காவில் அமைக்கவுள்ளது.
*தியாகிகளின் நினைவாக ஃபுஜைராஹ் மற்றும் ராஸ் அல் கைமா இணைக்கும் சாலைக்கு ஸுஹதா சாலை என்று பெயர் மாற்றம் செய்யப் பட்டுள்ளது.

## மேற்கோள்கள்

பகுப்பு:நவம்பர் சிறப்பு நாட்கள்
பகுப்பு:ஐக்கிய அரபு அமீரகம்
1801 செப்டம்பர் 8 சூரிய கிரகணம்

**1801 செப்டம்பர் 8 சூரிய கிரகணம்** *( Solar eclipse September 8, 1801)* என்பது ஒரு பகுதியாக நிகழ்ந்த சூரிய கிரகணம் ஆகும். உருசியா மற்றும் அலாஸ்காவின் ஒரு சிறிய முனைப்பகுதி, ஐக்கிய அமெரிக்கா முதலிய இடங்களில் இச்சூரிய கிரகணத்தைக் காணமுடிந்தது.

## மேற்கோள்கள்

## புற இணைப்புகள்
* Google interactive maps
* Solar eclipse data

பகுப்பு:சூரிய கிரகணங்கள்
பகுப்பு:1801 நிகழ்வுகள்
நில நடுக்கவியல்

**நில நடுக்கவியல்** (*Seismology*) நிலநடுக்கங்களையும் புவி அல்லது கோள் போன்ற பொருட்களின் ஊடாக மீட்சி அலைகள் பரவுவதையும் அறிவியல் சார்ந்து ஆயும் துறையாகும்.  இத்துறையில் ஆழிப்பேரலை போன்ற நிலநடுக்கம் சார்ந்த சுற்றுச்சூழல் தாக்கங்களும்  நில நடுக்கங்களுக்கு மூலமான எரிமலைகள், புவித்தட்டுக்கள், பெருங்கடல், வானியல், செயற்கை செயற்பாடுகளும் ஆராயப்படுகின்றன. இதனுடன் தொடர்புடைய துறையாக நிலவியலைக் கொண்டு பழைய நிலநடுக்கங்களை குறித்த தகவலைப் பெறும்  பண்டை நிலநடுக்கவியல் உள்ளது. புவிப்பரப்பின் நகர்வை நேரத்தின்  செயலாற்றியாக பதியும் கருவி  நிலநடுக்கப் பதிவி ஆகும். நில நடுக்கவியல் ஆய்வில் ஈடுபடும் அறிவியலாளர் *நிலநடுக்கவியலாளர்* எனப்படுகின்றார்.
## குறிப்பிடத்தக்க நில நடுக்கவியலாளர்கள்

* சார்லஸ் ரிக்டர்
* சாங் எங்

## வெளி இணைப்புகள்

* ஐரோப்பாan-Mediterranean Seismological Center, real-time earthquake information website.
* Seismological Society of America.
* Incorporated Research Institutions for Seismology.
*USGS Earthquake Hazards Program.

பகுப்பு:நிலநடுக்கவியல்
ஆசியச் சமூகம்

**ஆசியச் சமூகம்** (*Asiatic Society*) சனவரி 15,  1784இல் *[[வில்லியம் ஜோன்ஸ்|வில்லியம் ஜோன்சால்]]* நிறுவப்பட்டது; பிரித்தானிய இந்தியாவின் அப்போதையத் தலைநகராக விளங்கிய கொல்கத்தாவில் இருந்த வில்லியம் கோட்டையில் உச்சநீதிமன்றத்தின் தலைமை நீதிபதியாக விளங்கிய *இராபர்ட் சாம்பர்சு* தலைமையில் நடந்த கூட்டத்தில்  கிழக்கத்திய பண்பாட்டுக் கூறுகளை ஆய்ந்தறியும்  நோக்குடன் இது நிறுவப்பட்டது. 

1832இல் இதன் பெயர்  "வங்காளத்தின் ஆசியச் சமூகம்" (Asiatic Society of Bengal) எனப் பெயர் மாற்றப்பட்டது;  மீண்டும் 1936இல் இது "வங்காளத்தின் அரச ஆசியச் சமூகம்" எனவும் இறுதியாக சூலை 1, 1951இல் தற்போதுள்ளவாறு *ஆசியச் சமூகம்* என்றும் மாற்றப்பட்டது.  இச்சமூகம்  கொல்கத்தாவின் பார்க் சாலையில் அமைந்துள்ள இதன் கட்டிடத்தில் உள்ளது. 1808இல் இக்கட்டிடத்திற்கு இடம் பெயர்ந்தது. 1823இல் உருவான கொல்கத்தா மருத்துவ இயற்பியல் சமூகம் தனது அனைத்துக் கூட்டங்களையும் இங்குதான் நடத்துகின்றது.

## வெளி இணைப்புகள்
* 
*  "Asiatic Society", ''Banglapedia.'' On Line.
*  "Asiatic Society of Bengal", Scholarly Societies Project.  
* Scanned volumes of the Journal of the Asiatic Society

பகுப்பு:மேற்கு வங்க அருங்காட்சியகங்கள்
பகுப்பு:கொல்கத்தா
பகுப்பு:1784 நிகழ்வுகள்
பகுப்பு:ஆசியா-தொடர்புடைய குறுங்கட்டுரைகள்
இருவேல்

**இருவேல்** (*Xylia xylocarpa*) என்பது பபேசியே என்ற குடும்பத்தைச் சார்ந்த மரம் ஆகும். இத்தாவரம் தெற்கு ஆசியா மற்றும் தென்கிழக்காசியப் பகுதிகளில் காணப்படுகிறது.  இதன் மரக்கூழைக் கொண்டு பரிசுப்பொருள்களைப் போர்த்திக் கொடுக்கும் காகிதம் தயாரிக்கப்படுகிறது. இதன் விதைகள் உணவாகப் பயன்படுகின்றது. இது ஒரு மருத்துவத் தாவரமாக இந்தியாவில் பயன்படுத்தப்படுகிறது. இதன் இலைகளைக் கொண்டு தாய்லாந்து நாட்டில் யானைகளின் காயங்களை ஆற்ற உதவும் மருந்து தயாரிக்கப்படுகிறது.
## மேற்கோள்கள்

## மேலும் பார்க்க
* พืชกินได้ในป่าสะแกราช Daeng – Description and pictures
*Karnataka Forest Department 

பகுப்பு:பூக்கும் தாவரங்கள்
பகுப்பு:மரங்கள்
பகுப்பு:தமிழ்நாட்டின் தாவரங்கள்